Subject: Teavitus
From: "[email-masked]" <[email-masked]>
To: "[email-masked]" <[email-masked]>
Date: Tue, 21 Oct 2025 10:25:43 +0300

LÜGANUSE VALLAVALITSUS

Evecon OÜ ja Enery Estonia OÜ tuuleparkide kohaliku omavalitsuse eriplaneeringu asukoha eelvaliku otsuse eelnõu ja keskkonnamõju strateegilise hindamise esimese etapi aruande avaliku väljapaneku ja avalike arutelude toimumise teavitus

Lüganuse Vallavalitsus korraldab Evecon OÜ ja Enery Estonia OÜ tuuleparkide kohaliku omavalitsuse eriplaneeringu (KOV EP) asukoha eelvaliku otsuse eelnõu ja keskkonnamõju strateegilise hindamise (KSH) esimese etapi aruande avalikustamise, mille jooksul on igal isikul õigus avaldada arvamust. Avalikul väljapanekul olevate materjalidega on võimalik tutvuda alates 05.11.2025 valla veebilehel https://www.lyganuse.ee/evecon-ou-ja-enery-estonia-ou-tuulepargid <https://www.lyganuse.ee/evecon-ou-ja-enery-estonia-ou-tuulepargid>  ja tööaegadel Lüganuse Vallavalitsuses aadressil Keskpuiestee 20, Kiviõli.

Avalikud arutelud toimuvad:

*	15.12.2025 kell 13.00 Kiviõli Kunstide Koolis aadressil Vabaduse pst 6, Kiviõli linn
*	15.12.2025 kell 17.00 Lüganuse Rahvamajas aadressil Lüganuse tee 25, Lüganuse alevik
*	16.12.2025 kell 17.00 Sonda Rahvamajas aadressil Lembitu 9, Sonda alevik

KOV EP eesmärgiks on leida kahe tuulepargi ja nende toimimiseks vajaliku taristu püstitamiseks sobivad asukohad Lüganuse vallas. Tuulepark on Vabariigi Valitsuse määruse nr 184 tähenduses mitmest elektrituulikust ning elektrituulikuid omavahel ja neid liitumispunktiga ühendavatest seadmetest, ehitistest ning rajatistest koosnev elektrijaam. Planeeringuala koosneb erinevatest osadest kogupindalaga ca 4000 ha ja hõlmab alasid Uljaste, Satsu, Varinurme ja Koljala külade territooriumitel (ala 1), Koljala, Vainu, Matka, Purtse külade ja Erra aleviku territooriumitel (ala 2a ja 2b) ning Varja, Voorepera ja Aa külade territooriumitel (ala 3). Planeeringulahenduse kohaselt on kavandatud kuni 33 tuulikut, ühe tuuliku eeldatava võimsusega kuni 9 MW ja tuuliku kogukõrgusega aladel 1, 2a ja 2b kuni 270 meetrit ning alal 3 kuni 300 meetrit.

Kavandatava tegevusega kaasnevatest võimalikest keskkonnamõjudest on antud ülevaade järgmistes teemavaldkondades: mõju inimese tervisele, sotsiaalsetele vajadustele ja varale; mõju looduskeskkonnale; mõju pinnasele sh niiskusrežiimile, pinna- ja põhjaveele; mõju maavaradele; jäätmeteke ja ringmajandus; avariiolukordade esinemine ja võimalikud tagajärjed; kumulatiivne mõju. Olulise ebasooda mõju vältimiseks ja vähendamiseks on aladel töötatud välja ettepanekud ja leevendavad meetmed arvestades konkreetse ala vajadusi.

Kirjalikud ettepanekud palume saata hiljemalt 04.12.2025 e-postile [email-masked] <mailto:[email-masked]>  või aadressile Keskpuiestee 20, 43199 Kiviõli, Lüganuse vald, Ida-Viru maakond.

Lugupidamisega

Dmitri Dmitrijev

vallavanem

 

Liisa Maria Mihhailov 

5883 4908, [email-masked] <mailto:[email-masked]>